Juustoinen pekoni-paprikapiirakka - Suklaapossu
Kuopuksen 3-vuotisjuhlissa oli Kolmen juusto lohipiirakan lisäksi tarjolla myös tätä juustoista pekoni-paprikapiirakkaa. Tämäkin piirakka oli tosi tosi hyvänmakuinen. Paprikat maistuivat piirakassa makeina ja pehmeinä, ja juustoista tuli reippaasti lisämakua. Tämän olisi hyvin voinut tehdä vaikka ilman pekoniakin, sillä se ei oikeastaan maistunut lopputuloksessa yhtään. Tai itse en ainakaan huomannut. Pekoni toi ehkä aavistuksen suolaisuutta, mutta muuten sen voisi siis jättää hyvin poiskin, jolloin piirakasta saisi herkullisen kasvipiirakan. Lihaton piirakkaakin nimittäin voi olla tosi hyvää! Tämän huomasin mm. Tosi maukkaan kasvispiirakan kohdalla. Tärkeintä on reipas maustaminen, ja juustojen käyttö 😉
Piirakka tuntui kelpaavan hyvin myös muille, sillä koko pellillisestä ei ollut juhlien jälkeen jäljellä kuin pari pientä palaa. Ja kuulinpa myös suoria kehuja muutamilta vierailta 🙂
n. 30 x 40 cm uunipannulle
Rahkavoitaikinaa (puolet vehnäjauhoista korvattu täysjyvägrahamjauhoilla)
150 g punaleima-Emmentalia raastettuna
1 tl Provenscale-mausteseosta
Tee rahkavoitaikina. Kaulitse se hieman pelliä suuremmaksi levyksi. Nosta pellille ja painele reunoille. Siisti tarvittaessa hieman reunoja.
Pilko pekoni pieneksi ja paista sitä pannulla hetki. Lisää pieneksi pilkottu sipuli ja pilkotut paprikat. Paista pari minuutti. Lisää koskenlaskija ja fetajuusto sekä mausta mustapippurilla ja suolalla. Sekoita kunnes koskenlaskija on melkein sulanut joukkoon. Maista ja mausta tarvittaessa lisää.
Sekoita muut päällisen aineet joukkoon ja lisää seos pohjan päälle.
Paista alatasolla 225 asteessa n. 30-35 minuuttia, kunnes piirakka on päältä kauniin ruskea. Anna jäähtyä reilusti.
* Piirakkaa kestää lyhytaikaisen pakastamisen. Paprikat hieman lötkistyvät pakkasessa lisää, mutta eipä tuo makua haittaa. Onpahan ainakin pehmeä piirakka 😉
Ps. Ja tässäkin postauksessa valitan samaa..
Synttäreiden tarjottavien kuvat jäivät vähiin synttäripäivän aamuna venähtäneen selän takia. Toivottavasti kuvista ja ohjeen ainesosista saa silti käsityksen piirakan herkullisuudesta 🙂
Ihanaa, juuri sellaista mitä etsin pojan synttäreille 🙂
Kiva kuulla, että löysit tästä mieleisesi tarjottavan. 😀
Taru 23.9.2015
Heti alkoi tekemään mieli suolaista piirakkaa… pekoni on ihan parasta! Nam! Pitäis tehdä joku päivä vaikka iltapalaksi 😀
Heheh, oli siis ilmeisesti onnistunut postaus 😉 Pekoni tuo mukavasti suolaisuutta piirakoihin. Tässä se ei juurikaan muuten maistunut, mutta lisäpekonipaketilla saisi varmaan jo mukavasti pekonisuutta piirakkaan. Kannattaa ihmeessä kokeilla 🙂
Eea	1.10.2017
Miten suoritat piirkan lämmittämisen ennen juhlia? Missä asteessa ja kuinka pitkään? Vai tarjotko ihan kylmänä?
Ja sattuisiko sinulla olemaan täällä blogissa jo joku suolaisen piirakan gluteeniton pohja olemassa?
Suklaapossu	3.10.2017
Hei Eea! Yleensä lämmitän suolaisia piirakoita uunissa n. 175 asteessa niin kauan, että piirakka on kauttaaltaan lämminnyt. Tarkkaa aikaa en osaa sanoa, sillä kokeile lämpötilan piirakan keskeltä kädellä siinä vaiheessa, kun piirakka näyttää lämpimältä. Tähän menee aikaa arviolta ehkä noin 20 minuuttia. Jotkut piirakat ovat toki hyviä myös kylminä (en muita miten tämän piirakan kanssa oli, mutta ennen lämmitystä voi vaikka maistaa pienen palan ja miettiä tarvitaanko lämmitystä vai ei). 🙂
Olen kerran tehnyt gluteenittoman suolaisen piirakan ja se löytyy täältä https://kotiliesi.fi/suklaapossu/gluteeniton-kinkkupiirakka/ Tuo pohja on kivan rapea ja siitä löytyy myös hieman purutuntumaa mantelijauheen takia 🙂
Eea	3.10.2017
Hei kiitos paljon! 🙂
Suklaapossu	4.10.2017
Eipä kestä 🙂 Maukkaita hetkiä piirakan parissa 🙂
Kommentoi juttua: Juustoinen pekoni-paprikapiirakka